钦定古今图书集成/明伦汇编/氏族典/第219卷 > 《廖用贤尚友录》 > 柯挺
## 钦定古今图书集成/明伦汇编/氏族典/第219卷 > 《廖用贤尚友录》 > 柯挺

按《海澄县志》：“挺，字以拔。万历庚辰成进士，授南乐令。
减徭役，剔奸蠹，庭无留讼。行取，拜陕西道御史，上疏
辨贤奸，请逐都御史雒。寻从祭献陵，出按楚，值郧阳
兵变，驰入境，诛三卒以殉，变遂定。岁饥，设粥赈民，议
处宗藩禄米，平剧贼刘汝国等，楚人德之。旋督南畿
学政，所鉴拔皆知名士。丁内艰归。先是为山陵议相”
左者𬺈龁之，用考功法谪补外，遂坚卧不出。